סמיח טבילה

סמיח רוחי עפיף טבילה (בערבית: سميح طبيلة; נולד ב-17 בדצמבר 1950) הוא אדריכל ופוליטיקאי פלסטיני שכיהן כשר התחבורה והתקשורת בממשלת חמדאללה השלישית.

 ביוגרפיה 
סמיח נולד ב-17 בדצמבר 1950 בעיר שכם. הוא קיבל את השכלתו היסודית והתיכונית בעיר, ולאחר מכן עבר למצרים, שם השלים לימודי תואר ראשון באדריכלות באוניברסיטת עין שמס ב-1976.

לאחר סיום לימודיו עבד כמהנדס, ובהמשך מילא תפקידים רבים, הבולטים שבהם: ראש איגוד הקבלנים הפלסטינים ביהודה ושומרון בשנים 2006-2008 ונשיא מועדון הספורט בשכם בשנים 2010-2014. מאז 1985, טבילה עובד בפקולטה להנדסה באוניברסיטת א-נג'אח כחבר חיצוני. הוא היה חבר באגודת המהנדסים הפלסטינית, חבר בחבר הנאמנים של אוניברסיטת חברון, חבר מועצה בעיריית שכם, חבר בהתאחדות הקבלנים הערביים ועוד.

ב-31 ביולי 2015 במהלך חילופי שרים, מונה לכהן כשר התחבורה והתקשורת בממשלת הרשות הפלסטינית בראשות ראמי חמדאללה, עד תום כהונתה ב-13 באפריל 2019. באוגוסט 2015 החליט שר השלטון המקומי, חוסיין אל-אערג', למנות ועדה מקומית בראשות טבילה שתנהל את עיריית שכם עד לבחירות המקומיות ב-2017.

באוגוסט 2019 קיבל בחזרה את התפקיד, בעקבות הסכם רוטציה על ראשות העיר עם איש ארגון הטרור חמאס עדלי יעיש.

סמיח נשוי ואב לשלושה ילדים.

 הערות שוליים 

קטגוריה:ראשי עיריית שכם
קטגוריה:פוליטיקאים פלסטינים
קטגוריה:שרי ממשלת הרשות הפלסטינית
קטגוריה:בוגרי אוניברסיטת עין שמס
קטגוריה:סגל אוניברסיטת א-נג'אח
קטגוריה:פלסטינים שנולדו ב-1950